Asia Argento

Aizija Ardžento (, g. 1975 m. rugsėjo 20 d. Roma) – Italijos aktorė, modelis, režisierė, scenarijų autorė ir dainininkė.

 Biografija 
 left |thumb|140px| Asia Argento su tėvu
Aizija gimė aktorės Daria Nicolodi ir žinomo kino režisieriaus Dario Argento šeimoje. Vaikystėje ji augo neturėdama draugų, buvo uždara ir linkusi į depresiją. Kartais dalyvaudavo savo tėvų profesinėje veikloje, o būdama 8 jau išleido savo poezijos knygą.Caroline Ryder. "Asia Argento." Swindle Magazine. Nuoroda tikrinta 2008-02-16. Intravertiška mergina nebuvo artima su tėvais, o sulaukusi 14 pabėgo iš namų: „- Niekada neturėjau aktorinių ambicijų, vaidinau, kad sulaukčiau tėvo dėmesio. Prireikė daug laiko, kol jis mane pastebėjo: pradėjau būdama 9, ir jis pirmą kartą davė man vaidmenį, kai buvau 16. Jis tapo mano tėvu būdamas mano režisieriumi. Visada maniau, kad nėra protinga pasirinkti savo darbu stebėti save dideliame ekrane. Turėtų būti negerai su galva, kad norėtum būti kiekvieno mylimas. Tai tarsi būti prostitute ir dalintis intymumu su visais šiais žmonėmis“.

Pirmasis Aizijos vaidmuo kine buvo jai esant 9, režisieriaus Sergio Citti filme „Sogni e bisogni“. 1986 m. ji gavo nedidelį vaidmenį juostoje „Demons 2“, kurią prodiusavo ir parašė scenarijų jos tėvas. 1988 m. ji atliko pagrindinį vaidmenį juostoje „Zoo“. 

1992 m. vaidmeniu Michele Placido režisuotame filme „Le amiche del cuore“, demonstruotame Kanų kino festivalyje Aizija įrodė galinti vaidinti ne tik jaunas merginas, bet ir susidorotu su sudėtingesniais vaidmenimis. 

1993 m. ji pirmą kartą vaidino tėvo režisuotame filme („Trauma“). Vėliau ji filmavosi dar dviejuose Dario Argento filmuose: „La sindrome di Stendhal“ ir „Il fantasma dell'opera“ 1996 ir 1998 m.
 right |thumb|140px 
Vis labiau įsitvirtindama kine, ji 2 kartus (1994 ir 1996 m.) buvo apdovanota David di Donatello prizu geriausios aktorės kategorijoje. 

Ilgainiui Aizijos filmų repertuaras išsiplėtė jai pradėjus vaidinti juostose ir kitomis kalbomis: prancūzų (1994 m. filmas „La Reine Margot“) ir anglų (1998 m. „New Rose Hotel“ ir „B. Monkey“).

1994 m. ji išmėgino režisieriaus darbą, sukurdama trumpametražius filmus „Prospettive“ ir „A ritroso“. 1996 m. ji sukūrė pirmąjį dokumentinį filmą, o už antrąjį 1998 m. pelnė apdovanojimą Romoje vykusiame kino festivalyje.

2000 m. Aizija režisavo pirmąjį vaidybinį filmą „Purpurinė deivė“ pagal savo pačios scenarijų. Juostoje ji taip pat atliko ir pagrindinį vaidmenį.

Antrąjį filmą ji sukūrė JAV 2004 m. („The Heart Is Deceitful Above All Things“).

Sulaukusi teigiamų atsiliepimų, ji pradėjo vis daugiau rašyti, taip pat ir žurnalams („Dynamo“, „L‘Espresso“), o 1999 m. Italijoje buvo išleista jos pirmoji knyga.

2002 m. Aizija pasirodė filmuose „Raudona sirena“ ir XXX su Vin Diesel.

Susidomėjusi dainavimu, 2013 m. ji išleido debiutinį albumą (LP) „Total Entropy“.

2014 m. filmas „Incompresa“ dalyvavo Kanų kino festivalio programoje.

Be veiklos, susijusios su kinu, Aizija sukūrė prekės ženklą „Miss Sixty“ ir tapo didele grupės „Hondo Maclean“ gerbėja, po to, kai ši sukūrė jos vardu pavadintą dainą. Kūrinys taip patiko Aizijai, kad ši nusiuntė grupei savo paveikslą, kurį šie panaudojo albumo „Plans For a Better Day“ (EP) viršeliui (2003 m.). Be to, ji nusifilmavo grupių „Placebo“ („This Picture“), „Marilyn Manson“ ((s)AINT) ir keleto kitų atlikėjų vaizdo klipuose.

 Asmeninis gyvenimas 
 right |thumb|140px| 2005 m.
Aktorė moka italų, anglų ir prancūzų kalbas.

2001 m. birželį Aizija su roko grupės „Bluvertigo“ nariu Marco Castoldi susilaukė dukters Anna Lou. Mergaitė buvo pavadinta jos pusseserės Annos Ceroli, žuvusios motociklo avarijoje, garbei.Joan Dupont. "Asia Argento at Cannes: A modern heroine bares all – almost".  International Herald Tribune. 2007 m. gegužės 27 d.

2008 m. rugpjūčio 27 d. Aizija ištekėjo už režisieriaus Michele Civetta, su kuriuo po mažiau nei mėnesio susilaukė sūnaus Nicola Giovanni. Jiedu išsiskyrė 2013 m.

Vėliau Aizija susitikinėjo su kulinarinių TV laidų vedėju Anthony Bourdain, kuris 2018 m. birželį netikėtai nusižudė. Kaip galimas šio poelgio motyvas buvo minima ir Aizijos neištikimybė, mat prieš pat šį įvykį paparacai užfiksavo ją su kitu vyru.www.lrytas.lt

2017 m. spalį, kilus skandalui dėl seksualinio priekabiavimo kino industrijoje, Aizija pareiškė, kad 1990-aisiais ją seksualiai išnaudojo prodiuseris Harvey Weinstein ir ji buvo šio išprievartauta, tuo tapdama vienu pagrindinių judėjimo #MeeToo aktyvisčių.

2018 m. rugpjūčio mėnesį aktorius ir dainininkas Jimmy Bennett pareiškė, kad 2013 m., kuomet jam buvo 17, Aizija jį išprievartavo viename Kalifornijos viešbučių (jiedu kartu buvo vaidinę filme 2004 m.). Vėliau Bennettui už tylėjimą buvo sumokėta 380 tūkst. JAV dolerių, nors pati aktorė ir jos atstovai tai neigia.www.lrytas.lt

 Filmografija
 right |thumb|140px
 right |thumb|140px| 2016 m.
 1985 – „Sogni e bisogni“
 1986 – „Demons 2“
 1988 – „Zoo“
 1989 – „The Church“
 1989 – „Red Lob“
 1992 – „Close Friends“
 1993 – „Trauma“
 1993 – „Condannato a nozze“
 1994 – „DeGenerazione“
 1994 – „Perdiamoci di vista“
 1994 – „La Reine Margot“
 1996 – „La sindrome di Stendhal“
 1996 – „Traveling Companion“
 1998 – „Violoa Kisses Everybody“
 1998 – „New Rose Hotel“
 1998 – „B. Monkey“
 1998 – „„Il fantasma dell'opera“
 2000 – „Purpurinė deivė“
 2001 – „Love Bites“
 2002 – „Raudona sirena“
 2002 – „XXX“
 2004 – „The Heart Is Deceitful Above All Things“
 2004 – „The Keeper“
 2005 – „Last Days“
 2005 – „Cindy: The Doll Is Mine“
 2005 –„Land of the Dead“
 2006 – „Marie Antoinette“
 2006 – „Transylvania“
 2006 – „Friendly Fire“
 2007 – „Boarding Gate“
 2007 – „Go Go Tales“
 2007 – The Last Mistress“
 2007 – „The Mother of Tears“
 2008 – „On War“
 2009 – „Diamond 13“
 2011 – „Horses“
 2011 – „Islands“
 2011 – „Baciato dalla fortūna“
 2011 – „Drifters“
 2012 – „Dracula 3D“
 2012 – „Do Not Disturb“
 2013 – „Cadences obstinées“
 2014 – „Shongram“
 2017 – „The Executrix“

 Apdovanojimai ir nominacijos 
MetaiApdovanojimasApdovanojimų kategorijaFilmasRezultatas 1988 Giffoni Film FestivalGeriausia aktorė „Zoo“  1989 Globo d'oro  1993 Italijos nacionalinis kino žurnalistų sindikatas „Le amiche del cuore“ 1994Mythfest Publikos apdovanojimas „DeGenerazione“  Geriausias filmas  Italijos nacionalinis kino žurnalistų sindikatas  Geriausia antrojo plano aktorė „Condannato a nozze“  Flaiano International Prizes Geriausia aktorė „Perdiamoci di vista“  David di Donatello 1995 Italijos nacionalinis kino žurnalistų sindikatas   Fantaspoto Geriausias filmas „DeGenerazione“ 1996 Golden Goblets Geriausia aktorė „Compagna di viaggio“  Globo d'oro 1997 Italijos nacionalinis kino žurnalistų sindikatas   David di Donatello  1999 Oldenburg Film Festival Garbės apdovanojimas   2001 Williamsburg Brooklyn Film Festival Geriausia nauja režisierė „Purpurinė deivė“ 2003 Melbourne Underground Film Festival Geriausia aktorė  Los Angeles Italian Film Awards  2006 Scream Awards „Land of the Dead“ Scream Queen  Italijos nacionalinis kino žurnalistų sindikatas  Geriausia aktorė „The Heart Is Deceitful Above All Things“  2009  „Diamant 13“  2012 Globo d'oroGeriausia aktorė „Isole“ 2014 Kanų kino festivalis  „Incompresa“  Italijos nacionalinis kino žurnalistų sindikatas  Geriausias scenarijus 

 Šaltiniai 

 Nuorodos 

 IMDb profilis

Kategorija:Italijos aktoriai
Kategorija:Italijos modeliai
Kategorija:Italijos kino režisieriai
Kategorija:Italijos atlikėjai